Pandžabas

*Šiame straipsnyje aptariamas istorinis regionas. Straipsnį apie Pandžabo valstiją Indijoje galima rasti [[Pandžabas (Indija)|čia]], o apie Pandžabo provinciją Pakistane – [[Pandžabas (Pakistanas)|čia]]

*'Pandžabas** ([[arabų raštas|arabų raštu]]: پنجاب, [[gurmukhi]]: ਪੰਜਾਬ) – istorinis [[Pietų Azija|Pietų Azijos]] subregionas, [[Indas (upė)|Indo]] aukštupyje, šiuo metu politiškai padalintas tarp [[Indija|Indijos]] ir [[Pakistanas|Pakistano]]. Jame vyrauja [[pandžabai|pandžabų]] tauta.

Šiuo metu jis padalintas tarp šių administracinių vienetų: [[Pandžabas (Indija)|Pandžabo]], [[Čandigarhas|Čandigarho]] ir dalies [[Himačal Pradešas|Himačal Pradešo]] valstijų Indijoje; ir [[Pandžabas (Pakistanas)|Pandžabo]] provincijos Pakistane. Kartais Pandžabui priskiriamos ir [[Harjana|Harjanos]] bei [[Delis|Delio]] valstijos Indijoje.

== Geografija ==

Pandžabo pavadinimas kilęs iš [[persų kalba|persų kalbos]] ir reiškia „penkios upės“. Tai apibūdina krašto geografiją: ji apima derlingas žemumas vidurio Pakistane ir šiaurės vakarų Indijoje, per kurias teka 5 didelės upės, pietuose sutekančios į [[Indas (upė)|Indo upę]]. Tai yra: Indas, [[Činabas]], [[Dželamas]], [[Ravis]] ir [[Satledžas]].

Tarp šių upių yra tarpupiai ([[doabas|doabai]]), kurių kiekvienas irgi turi pavadinimą: Sind Sagaro doabas (tarp Indo ir Džhelumo), Džečo doabas (tarp Dželamo ir Činabo), Rečna doabas (tarp Činabo ir Ravio), Bari doabas (tarp Ravio ir Satledžo), Bist doabas (tarp Beaso ir Satledžo). Žemumos į rytus nuo Satledžo (iki [[Džamna|Džamnos]] upės) dar neformaliai vadinamos Delio doabu.

Šiaurėje regioną uždaro [[Pir Pandžalas|Pir Pandžalo]] kalnai ir [[Himalajai]], už kurių yra [[Kašmyro slėnis]] ir [[Ladakas]]. Vakaruose regionas kyla į Karakorumo kalnagūbrį ir Irano kalnyną ([[Puštunistanas|Puštunistaną]]). Šiauriausias Pandžabo kampas Indo ir Kabulo upės senovėje buvo vadinamas [[Gandhara]]. Rytuose Pandžabas driekiasi iki pat Džamnos upės. Pietvakariuose jis susisiekia su [[Sindho istorija|Sindhu]], pietuose – su [[Radžastano istorija|Radžastanu]].

== Demografija ==

Pandžabas – vienas derlingiausių pasaulio regionų, o kartu ir vienas tankiausiai gyvenamų. Visame regione, tiek Indijoje, tiek Pakistane, gyvena daugiau nei 150 mln. gyventojų. Dauguma jų yra etniniai [[pandžabai]] ir kalba įvairiais [[pandžabų kalba|pandžabų kalbos]] dialektais. Šie dialektai žymi atskirus kultūrinius Pandžabo regionus. Didžiausias ir svarbiausias jų – [[Madžhi]], kur kalbama standartine pandžabi ir yra svarbiausi istoriniai Pandžabo miestai [[Lahoras]] ir [[Amritsaras]].

Pandžabas pasižymi viena didžiausių religinių įvairovių pasaulyje. Istoriškai regionas buvo gausiai apgyvendintas tiek [[hinduizmas|hinduistų]], tiek [[musulmonai|musulmonų]], tiek [[budizmas|budistų]], tiek [[sikhizmas|sikhų]], yra ir stiprios [[krikščionybė|krikščionių]], [[parsizmas|parsų]] bendruomenės.

== Istorija ==
''Pagrindinis straipsnis: [[Pandžabo istorija]]''

Pandžabo istorija prasideda III–II tūkst. pr. m. e., kuomet čia suklestėjo [[Indo civilizacija]]. Pandžabe paplito jos atmaina – [[Harapos kultūra]] (gretimame Sindhe tuo tarpu klestėjo [[Mohendžo Daras]]). II tūkst. pr. m. e., kuomet Pandžabą apgyvendino [[arijai]], Pandžabas buvo žinomas kaip **Sapta Sindhu'''. Čia formavosi ankstyvosios gentinės valstybėlės – džanapados. Ilgainiui svarbiausia tarp jų tapo Gandhara, buvusi šiauriausiame Pandžabo kampe, turėjusi susisiekimą su vakarų kraštais.

Nuo II tūkst pr. m. e. pabaigos čia suklestėjo vedinė civilizacija ir galingos valstybės, tokios kaip Kuru, Gandhara. Ilgainiui Gandharos regionas tapo vienu svarbiausių kultūros ir politikos centrų Indijoje. Čia nuolat keitėsi valstybės ir kultūros.

## Kultūra